Gerrie Nel gaan 'lid van Zuma-binnekring' vervolg | Maroela Media
Adv. Gerrie Nel en AfriForum gaan vandag 'n aankondiging maak oor die private vervolging van 'n vooraanstaande persoon in pres. Jacob Zuma se binnekring.
Die aankondiging sal tydens 'n mediakonferensie in Centurion gedoen word. Dit kom nadat Nel en AfriForum verlede maand aangekondig het dat hulle Duduzane Zuma, seun van Zuma, privaat gaan vervolg.
Maroela Media het in 2014 berig dat Zuma op 1 Februarie met sy Porsche in Grayston-rylaan in Sandton teen 'n minibustaxi gebots het. Phumzile Dube (30) is dood en nog twee mense, 'n 72-jarige vrou en die taxibestuurder, is kritiek in dié ongeluk beseer.
Die Nasionale Vervolgingsgesag (NVG) het besluit om Zuma nie verder te vervolg nie al het 'n landdros bevind hy was nalatig en dat sy optrede Dube se dood veroorsaak het. Daar is toe aangevoer daar is nie genoegsame bewyse nie en geen vooruitsig vir suksesvolle vervolging nie.
Kallie Kriel, uitvoerende hoof van AfriForum, het aan Maroela Media gesê goeie vordering word gemaak in hul saak teen Zuma. "Ons het al baie werk gedoen en die ondersoek is gereed. Ons wag net nou vir die nolle prosequi-sertifikaat en sodra ons dit het, kan ons voortgaan met die saak."
Die sertifikaat word uitgereik wanneer die vervolgingsgesag daarvan afstand doen om self die saak verder te voer.
AfriForum Duduzane Zuma Gerrie Nel
Wonderlike nuus! Ons wag in spanning.
Die enigste stok in die speek kan wees deurdat die Zuptakrasie dit kan bewimpel dat die voorsittende beamptes bevooroodeeld is, wat litigasie kan verleng.
Dis reg roer hulle. Die so-called "untouchables". Laat my dink aan Al Capone en sy skurk trawante wat uiteindelik vervolg was. Op belasting ontduiking nes Mnr. Zuma.
Gaan die Dube familie enigsins voordeel trek sou die vervolging realiseer hulle het seker alreeds met die Padongelukkefonds in verbinding getree tydens die ongeluk vir finansiële vergoeding.
Hoekom takel hy nie ook vir die EFF Julius Malema nie. Ek meen n mens kan mos nie so n vry spraak he oor die toekoms van blankes in die land nie.en ek is van mening dat hy die mense opstook en dit dan direk verband hou met die plaas moore.
Nou hoe weet ons hoe ver is die vorige saak van Duduzane Zuma? Ek sien elke keer 'n aankondiging maar daar word nie opgevolg daarop nie. Hoe ver is die Engels saak, hoe ver is die Zuma saak, en dan wil ek ook soos Dirk hierbo weet HOEKOM word Julius Malema nie vervolg nie want duidelik wil die STAAT hom nie vervolg oor sy haatspraak en aanhitsing tot geweld teen 'n minderheidsgroep nie. Dit is tog seker ook binne Gerrie se mandaat dan nie? Hoekom al die Zuma's en die grootste moeilikheidmaker wat NIKS oorkom nie (naamlik Malema) gaan vry voort om sy haatspraak te verkondig???
stem ook saam · 1 jaar gelede
Daardie sertifikaat gaan nie uitgereik word alvorens 'n hof hulle daartoe gaan verplig nie. Dan gaan hulle appeleer teen die hof se besluit. Dit gaan nog baie lank neem. Teen daardie tyd is Zuma Snr en sy hele familie nie meer in SA nie
Slim, strategiese beplanning…. gewonder hoe gaan hulle die vervolgings doen…
Met die huidige ondersoek van ESKOM oor geldelike vergrype is die wat betrokke was by die aanwins van geld besig om teen mekaar op te staan. So kom die waarheid uit en alle partye betrokke kry sy dag in die hof. Dieselfde gaan met Gerrie Nel se ondersoek gebeur, die beskuldiges kry hulle dag in die hof, as die bewyse van bedrog daar is kan jy nie die regter oortuig deur leuns te vertel.
Hierdie is goeie werk, harde werk wat uitstekende resultate gaan oplewer.
pray do tell….hoe gaan dit werk? gerrie nel het sy magte om mense te verplig om in die hof te verskyn, saam met sy staatsaanklaerskap agtergelaat. gaan hulle "in absetia" verhoor word? gaan hulle eenvoudig ontvoer word en gedwing word om aan die konsert deel te neem? hoe gaan dit werk?